Н А Р Е Д Б А
ЗА ПОПРАВЯНЕ, ЗАЗДРАВЯВАНЕ ИЛИ ПРЕМАХВАНЕ НА СТРОЕЖИ
 ИЛИ ЧАСТИ ОТ ТЯХ ОТ ОРГАНИТЕ НА ОБЩИНА КЪРДЖАЛИ
Глава първа
ОБЩИ ПОЛОЖЕНИЯ

Чл. 1. Тази наредба се приема на основание чл. 196, ал. 5 от Закона за устройство на територията (ЗУТ) и има за цел да регламентира реда за поправяне, заздравяване или премахване на строежите, за които са налице условията, посочени в същия текст на закона, във връзка с чл. 196, ал. 3 и чл. 195, ал. 4, 5 и 6 от ЗУТ, и които се намират на територията на Община Кърджали.

Чл. 2. Тази наредба не се прилага за строежите, които попадат в хипотезите на чл. 225 от ЗУТ и за обектите, поставени на основание чл. 56, ал.1 и чл. 57, ал. 1 от ЗУТ.

Чл. 3. Строежи, подлежащи на поправяне, заздравяване или премахване по реда на тази наредба, са следните:


(1) Строежи, за които е издадена заповед на кмета на общината по чл. 195, ал.4, 5 или 6 от ЗУТ, с която е допуснато предварително изпълнение поради констатирана непосредствена опасност за здравето и живота на гражданите.

(2) Строежи, за които е налице издадена и влязла в сила заповед по чл. 195, ал. 4, 5 или 6 от ЗУТ от кмета на общината и определеният в нея срок за поправяне, заздравяване или премахване на строежа е изтекъл, без заповедта да е изпълнена от заинтересованите лица.


(3) По реда на  настоящата наредба се освидетелстват и премахват строежи, за които е налице уведомление по чл. 197 от ЗУТ, но премахването не е осъществено от собственика в срока, посочен в същото, и те попадат в условията на чл.195, ал. 1 и 2 от същия закон.
Глава втора
РЕД ЗА КОНСТАТИРАНЕ СЪСТОЯНИЕТО НА СТРОЕЖИТЕ И ИЗВЪРШВАНЕ НА НЕОБХОДИМИТЕ ДЕЙНОСТИ ЗА ПОПРАВЯНЕ, ЗАЗДРАВЯВАНЕ ИЛИ ПРЕМАХВАНЕ НА СТРОЕЖИ

Чл. 4. (1) Кметът на общината назначава постоянна комисия от длъжностни лица, притежаващи съответната техническа правоспособност по смисъла на чл. 229, ал.1 от ЗУТ, със задача да установяват състоянието на строежите, необходимите ремонтни и възстановителни работи или дейности по премахването им, за което да съставят констативен протокол. 


(2) За недвижимите имоти – паметници на културата, в състава на комисията задължително се включват и представители на Националния институт за опазване на недвижимите културни ценности (НИОНКЦ), като същите се уведомяват писмено, включително по факс, за датата и часа на огледа на         съответната сграда, не по-късно от три дни преди тази дата.


(3) Комисията по ал.1 извършва огледа на сградите служебно или по искане на заинтересовани лица, като преди да направи своите заключения в писмен протокол, събира всички         необходими данни за вида, собствеността и състоянието на строежа и изслушва заинтересованите лица.


(4) Комисията задължително отразява писмено в протокола резултатите от изслушването на собствениците на сградата или техните пълномощници, а при неявяването им за изслушване – отразява номерата на писмата-покани до заинтересованите лица и ги прилага към         преписката заедно с обратните разписки за връчването им.


(5) Въз основа на констатациите за състоянието на строежа, отразени в съответния протокол, комисията по ал.1 предлага на кмета на общината сградата да се поправи, заздрави или да се         премахне, както и в какъв срок следва да се извършат препоръчаните от нея дейности или обезопасителни мероприятия и/или мерки.


(6) В зависимост от вида и състоянието на строежа и вземайки в предвид констатациите и препоръките на комисията, кметът на общината издава съответната заповед по чл.195, ал.4, 5 или 6 от ЗУТ, с която задължава собствениците за тяхна сметка в определен със заповедта срок да поправят, заздравят или премахнат строежа.


(7) Когато комисията е констатирала и отразила в протокола наличие на непосредствена опасност за здравето или живота на гражданите, кметът на общината допуска предварително изпълнение на заповедта.


(8) В заповедите по ал. 6  кметът на общината или упълномощено от него длъжностно лице определя срок за доброволно изпълнение, който не може да бъде по-кратък от срока за обжалване на съответната заповед.


(9) Заповедите по ал. 6 се съобщават на заинтересованите лица по реда на Чл. 61 от Административно-процесуалния кодекс, съгласно § 4 от Допълнителните разпоредби на ЗУТ във връзка с чл.196, ал.4 и могат да се обжалват по реда на чл.215 от същия закон.


(10) В тридневен срок след изтичане на срока за доброволно изпълнение, служителите от комисията по чл. 196, ал. 1 от ЗУТ в общината извършват проверка по изпълнението им и се съставя констативен протокол (Приложение № I).

(11) При констатирано неизпълнение на заповедта се пристъпва към действия по принудителното й изпълнение.

Чл. 5. Дружествата, доставчици  на  вода  и  енергия,   са длъжни  да   изпълняват разпорежданията  за тях в заповедите по чл. 4, както и всички други разпореждания на органа, издал заповедта, свързани с принудителното им изпълнение.

Чл. 6. (1) В седемдневен срок от съставяне на протокола по чл. 4, ал. 10, кметът на общината възлага на дирекция "Архитектура, строителство и устройство на територията" в двуседмичен срок да организира провеждането на предварително проучване, относно начина на изпълнение на поправянето, заздравяването или премахването, срока за изпълнение и необходимите средства (по количествено-стойностна сметка), резултатите от което се оформят в протокол. (Приложение N 2).

(2) При необходимост от конструктивно становище или инвестиционен проект за поправяне, заздравяване или премахване, от одобряване на инвестиционен проект за укрепване на сградата, както и от друга документация, това изрично се посочва в протокола по чл. 6, ал. 1.

(
3) Изработването на необходимата документация и инвестиционни проекти по ал. 2 се възлага по реда на Закона за обществените поръчки или НВМОП.

Чл. 7. В двуседмичен срок от съставянето на протокола по чл. 6, ал. 2 се пристъпва към възлагане на фактическото изпълнение на заповедта по реда на Закона за обществените поръчки или НВМОП.

Чл. 8. След определяне на изпълнител на обществената поръчка, органът, издал заповедта по чл.4, определя дата и час за принудителното й изпълнение, което се съобщава на всички заинтересувани лица.

Чл. 9. (1) На определената дата и час служители от комисията по чл. 196, ал. 1 от ЗУТ от Община Кърджали, съвместно с изпълнителя, в присъствието на  представители на дружествата, доставчици на вода и енергия и на органите на Министерството на вътрешните работи, съставят протокол за състоянието на строежа преди започването на принудителното изпълнение на заповедта по чл. 4, ал. 7. (Приложение N 3)

(2) В случаите, когато предмет на заповедта е поправяне, заздравяване или премахване на жилища, принудителното изпълнение се извършва след разрешение по реда на чл. 272, ал. 2 от Административно-процесуалния кодекс по искане на органа, издал заповедта.

Чл. 10. (1) В случаите, когато строежът не е освободен доброволно от обитателите и от движимото имущество, намиращо се в него, изпълнителят по чл. 7 от настоящата наредба пристъпва към принудително освобождаване на строежа със съдействие на органите на МВР.


(2) Изнесеното движимо имущество се предава на собствениците му.

(3) В случай, че собствениците не желаят да приемат изнесеното движимо имущество, или ако не може да бъде установен неговия собственик, изпълнителят но чл. 7, в присъствие на органите на МВР, съставят опис за вида, количеството и състоянието му при изнасянето и същото се оставя на отговорно пазене в помещение, определено от кмета на общината.

(4) Извършените разходи по ал. 1 са за сметка на собствениците на строежите и се събират по реда на чл. 15 от настоящата наредба.

Чл. 11. (1) Дейностите по поправяне, заздравяване или премахване на строежа се ръководят от представител на изпълнителя, който задължително е технически правоспособно лице и се извършва съгласно съставената техническа документация. 

(2) В процеса па поправяне, заздравяване или премахване изпълнителят е длъжен да спазва техническата документация, нормативните изисквания за съответната дейност, нормите за безопасност,като носи отговорност за причинени материални щети и увреждане на трети лица.

Чл. 12. След изпълнението на заповедта за принудително поправяне, заздравяване или премахване на строежа се съставя протокол  (Приложение N 4) от служителите от района, представител на изпълнителя, представители на дружествата, доставчици на вода и енергия и органите на МВР. В случаите, в които изпълнението на заповедта се състои в премахване на строеж, кметът на района уведомява Агенцията по кадастъра.

Чл. 13. Почистване на терена от отпадъците, получени при поправянето, заздравяването или премахването на строежа, и възстановяването на терена се извършва от изпълнителя по чл. 7 и е за сметка на собствениците на строежа. Разходите за тези дейности се установяват със съставяне на Протокол за извършените разходи по поправяне, заздравяване или премахване на строежа (Приложение N 5).

Чл. 14. (1) Всеки собственик може да премахне свой законен строеж, след като уведоми писмено общинската администрация и Агенцията по геодезия, картография и кадастър. Когато строежът по ал. 1 е обект на културно-историческото наследство, собственикът задължително съгласува премахването с НИОНКЦ при условията и по реда на чл. 125, ал. 5 от ЗУТ. Уведомлението по ал. 1 се придружава задължително от План по безопасност и здраве за премахването и документи за собственост на сградата.


(2) Когато строежът е съсобствен, уведомлението се подписва от всички съсобственици или се придружава от нотариално заверено съгласие на тези от тях, които не са го подписали. 


(3) В уведомлението по ал. 1 задължително се посочва краен срок за премахването на строежа, изчистването на терена от строителните отпадъци и ограждането му, който не може да бъде по-голям от шест седмици.


(4) След изтичане на срока по ал. 3 от настоящата наредба кметът на общината проверява чрез комисията по Чл. 4.(1) от настоящата наредба извършената работа, която следва да         извърши оглед на място и да състави протокол за състоянието на строежа  и на терена. В случай, че строежът е премахнат и са изпълнени условията по ал. 3, на собственика (собствениците) се издава удостоверение за данъчните власти. В случай, че строежът не е премахнат и създава опасност за живота или здравето на гражданите, председателят на комисията предлага на кмета на общината издаване на заповед по чл. 195, ал. 6 от ЗУТ.


(5) В случай, че при огледа по предходната алинея комисията констатира необходимост от задължителни технически предписания поради вида на строежа, сложността и характера на премахването, тя уведомява главеният архитект. След преценка на констатациите,направени от комисията, и оглед на място, главният архитект на общината взема окончателно решение по отношение издаването на задължителни технически предписания и при необходимост издава такива, за което уведомява писмено собственика (собствениците) на строежа.
Глава трета
РЕД ЗА ВЗЕМАНИЯ ПО НАПРАВЕНИТЕ РАЗХОДИ

Чл. 15. (1) Община Кърджали възстановява извършените разходи по реда на чл. 196, ал.6 от ЗУТ.

(2) Когато собственикът на строежа е неизвестен, разходите по изпълнение на заповедите по чл. 1 са за сметка на общинския бюджет.

(3) Събраните парични суми по изпълнителните дела, образувани въз основа на издадените изпълнителни листове по предходния член, се превеждат в отделна сметка за следващи процедури по ЗОП и НВМОП с предмет заздравяване, ремонт или премахване на опасни строежи или се превеждат  по посочена от общината като взискател сметка  за възстановяване  в общинския бюджет на разходваните средства, гласувани ежегодно от Общинския съвет за изпълнение на настоящата наредба.
Глава четвърта
АДМИНИСТРАТИВНО-НАКАЗАТЕЛНИ РАЗПОРЕДБИ.

Чл. 16. (1) За неизпълнение на заповедта на кмета по чл. 4, ал. 10 от настоящата наредба, издадена на основание чл. 195, ал.6 от ЗУТ в срока, посочен в нея, виновното лице (лица) се наказва с глобата, предвидена в чл.232, ал.1, т.1 от ЗУТ.


(2) За неизпълнение на заповедта на кмета по чл.4, ал. 10 от настоящата наредба, издадена на основание чл. 195, ал. 5 от ЗУТ в срока, посочен в същата, виновното лице (лица) се наказва с глобата, предвидена в чл.232, ал.6 от ЗУТ.


(3) За неизпълнение на издадената на основание чл. 195, ал. 4 от ЗУТ заповед в срока, посочен в нея, виновното лице (лица) се наказва с глоба от 100 до 500 лв./от 51,13 до 255,65 евро.

(4) За неизпълнение на чл. 10, ал.1 по отношение изготвяне и представяне на инвестиционни проекти в посочения със заповедта срок, виновното лице (лица) се наказва с глоба от 100 до 500 лв./от 51,13 до 255,65 евро.

(5) За повторно нарушение по ал. 1,2,3 и 4 на чл.16 от настоящата наредба виновните лица се наказват с глобата, предвидена в чл.234, ал.1 от ЗУТ, независимо от наказанието за първото нарушение. За нарушения по чл. 16, ал. 1,2 и 3 на тази наредба, извършени от юридически лица или еднолични търговци – собственици на строежи, които са създали непосредствена опасност за живота и здравето на други лица, се налага имуществена санкция  в размера, предвиден в Чл.237, ал.2, т.4 от ЗУТ.


(6) Установяването на нарушенията по тази наредба, обжалването и изпълнението на наказателните постановления се извършват по реда на ЗАНН, доколкото в ЗУТ или друг закон не е предвидено друго.


(7) Актовете за установяване на нарушенията по тази наредба се съставят съгласно чл. 238, ал.1, т.1 от ЗУТ от служители на общинската администрация, определени със заповед на кмета на общината.


(8) Едногодишния срок по ЗАНН за образуване на административно-наказателно производство за нарушения по тази наредба започва да тече от деня на извършване на нарушението, съгласно чл. 239, ал.2 от ЗУТ.


(9) Наказателните постановления, с които е наложена глоба до 100 лв./51,13 евро включително не подлежат на обжалване съгласно чл. 239, ал. 3 от ЗУТ. Наказателните постановления, с които е наложена имуществена санкция на юридически лица или еднолични търговци до 5000 лв./2556,46 евро. включително, не подлежат на обжалване съгласно чл. 239, ал.4 от ЗУТ.


(10) Независимо от санкциите, наложени по реда на тази наредба, нарушителите носят имуществена отговорност за нанесени вреди от вещи и за непозволено увреждане по реда на Закона за задълженията и договорите, както и наказателна отговорност съгласно Наказателния кодекс, когато действията или бездействията на виновните лица, осъществяват състав на престъпление. 

ДОПЪЛНИТЕЛНИ РАЗПОРЕДБИ

§1. “Заинтересовани лица” по смисъла на тази наредба са собствениците на строежите.
ПРЕДХОДНИ И ЗАКЛЮЧИТЕЛНИ РАЗПОРЕДБИ

§ 1. Наредбата се издава на основание чл. 196, ал. 5 от ЗУТ.


§ 2. Наредбата влиза в сила три дни след приемането и.

§ 3. Указания по прилагането на наредбата се дават от главния архитект на общината.

§4. /Нов - приет с Решение №154/17.07.2025 г. на ОбС-Кърджали/ След датата на въвеждане на еврото в Република България, размерът на всички глоби и имуществени санкции по чл.16, ал.3, ал.4 и ал.9 от Наредбата, посочени в български лева, се превалутират и закръгляват в евро, съобразно реда по чл.12 и чл.13 от Закона за въвеждане на еврото в РБ. Текстът «лв.» в Приложение №2 към чл.6, ал.1 от Наредбата се заменя с текста «лева/евро».

Наредбата е приета с Решение №4 от Протокол №1/22.01.2009 г. от заседание на Общински съвет – Кърджали. Допълнена с Решение №154/17.07.2025 г. по Протокол №7 на ОбС-Кърджали.
ПРИЛОЖЕНИЯ
Приложение N 1
към чл. 4, ал. 10
ПРОТОКОЛ

N………………./…………………..
Днес, ..........200...г., работна група в състав:
1...........................................
2. .........................................
3...........................................
в присъствието/отсъствието на адресата/адресатите на заповедта:..............................
.............................................................................................................................................................
извърши проверка относно изпълвеяието на Заповед №
/..... 200 г. на Кмета на община
Кърджали относно:
.........................................................
находящ се в
................................................................................
......................................................................................................................
с административен адрес:
..................................................................................................................

..........................................................................................................................................
При проверката се установи:

...............................................................................

..........................................................................................................................................

..........................................................................................................................................
СЪСТАВИЛИ:
1. ........................................

2. ........................................

3. ........................................

Приложение N 2

към чл. 6, ал. 1
ПРОТОКОЛ
за предварително проучване на принудителното изпълнение
на заповед за поправяне, заздравяване или премахване на строежи
или части от органите на Община Кърджали
Днес, 200 . ..г., работна група в състав:
1. .........................................................

2. .........................................................

3. .........................................................
след като се събра и обсъди резултатите от извършеното проучване относно начина на принудителното изпълнение, срока за изпълнение и необходимите средства и други, относно строеж: "............................", находящ се в.......................................................................................................................с административен адрес:......................................................................................................................................................................................................................................................................................

излага следното становище:
1. Начин и обем  на изпълнението:
........................................................................................................................................................................................................................................................................................................................................................................................................................................................................................................................................................................................................................................................................

2. Срок за изпълнение: 

....................................................................................................................................................................................................................................................................................................................................
III. Приблизителна стойност nа премахването:…………..лв./евро, в което не е включен ДДС.
Работна група: 
1. ........................................................

2. .........................................................

3. .........................................................
Приложение N 3

към чл. 9, ал. 1
ПРОТОКОЛ
за установяване състоянието на строежа и строителната площадка преди започване на принудителното изпълнение
Днес
........200... г., работна група в състав:
1. ........................................................

2. .........................................................

3. .........................................................

в качеството  си  на изпълнител  по  Заповед № .........../.............200  ....г.,  в
присъствието на:

1. ........................................................ при   Община    
2. .........................................................

3. .........................................................

4. .........................................................

в
.....ч. се събра за привеждане в изпълнение Заповед №........./.... 200 .. г.
на Кмета на общината
за

,   находящ се ...................................
..........................................................................................................................

..........................................................................................................................        с   административен   адрес:   
...............................................................
..........................................................................................................................

..........................................................................................................................        

Във връзка с изискванията на Наредбата за принудителното изпълнение на заповеди за поправяне, заздравяване или премахване иа строежи или части от тях от органите на община Кърджали, работната група установи, че строежът е/не е опразнен от строителна механизация, хора, пожаро и взривоопасни материали, горива и смазочни материали, вещества с
абразивно действие и други общоопасни средства, малотрайни продукти и материали, оборудване на собственика на строежа и др. в срока за доброволно изпълнение.
В 
...........ч. се пристъпи към принудително изпълнение на заповедта за поправяне, заздравяване или премахване на строежи или части от тях.
Присъствали:




Съставили:
1. .......................................................                          1............................................

2. .........................................................

         2...........................................

3. .........................................................                       3............................................

Приложение N 4
към чл.12
ПРОТОКОЛ
за установяване състоянието на строежа и строителната площадка след започване на принудителното изпълнение
Днес,
..........200...... г., работна група а състав:
1................................................................................
2...............................................................................
3...............................................................................
4...............................................................................  
в качеството си на  изпълнител по  Заповед  № .........  200.....  г., в
присъствието на:
5.

   при   Община Кърджали   -

..........гр.....................................;
6. ..............................................................................
7 ...............................................................................
8 ...............................................................................  
в
...................................................................
в
..........ч. приключи поправянето/заздравяването/премахването на строеж:

.............................................................     находящ     се     в .........................................................    
............................................................................................................................с административен адрес:..............................................................................................
...............................................................................................................................................
изграден от
..............................................................................
Заповед №.............../.......
г. на Кмета на Община Кърджали е изпълнена.
Строежът с приведен в следното състояние:
...................................................
Строителната площадка е в следното състояние:
...............................................................................................................................................
Присъствали:




Съставили:
1. .....................................................                          1............................................

2. .........................................................
                2...........................................

3. .........................................................                       3............................................

Приложение N 5

към чл. 13, ал. 1
ПРОТОКОЛ

за извършените разходи по поправяне, заздравяване или
премахване на строеж или част от него:...........................................
Днес,
..............200.... г.,

1
.................................
в качеството си на изпълнител по Заповед №..... /200....... г. за поправяне/заздравяване/премахваве на строеж:.........................................
находащ се в........................................................., и .....................................
2.......................................................................
3.

след извършена проверка установиха, че при поправяне, заздравяване, премахване на строеж са изпълнени следните видове работи (по предварителната количествено-стойносгна сметка):

.......................................................................................................................................

	N по ред
	Вид
	Ед. мярка
	Количество
	Ед. цена
	Обща стойност

	
	
	
	
	
	


ДДС:






Всичко:
Общо:

СЪСТАВИЛИ:

1. ........................................................

2. .........................................................

3. .........................................................

Изпълнител:.................................
                        (................................)

Заместник кмет...............................

                               (............................)

